
******

**PODELITEV PRIZNANJ OBMOČNE GOSPODARSKE ZBORNICE POSTOJNA ZA NAJBOLJŠE INOVACIJE V PRIMORSKO-NOTRANJSKI REGIJI 2014-2015**

Na letošnji 13. razpis Območne gospodarske zbornice Postojna za izbor najboljših inovacij v Primorsko-notranjski regiji 2014-2015 je prispelo 10 prijav, ki jih je podalo 7 predlagateljev in v katerih je sodelovalo 21 avtorjev in soavtorjev inovacij.

Komisija za inovacije je tudi letos prispele prijave ocenjevala po treh osnovnih kriterijih: 1. Inventivnost, 2. Gospodarski rezultati ter 3. Trajnostni vidik.

***Prejemniki priznanj in diplom za najboljše inovacije***

***GZS-Območne zbornice Postojna 2014-2015***

***Srebrno priznanje prejmejo:***

*Podjetje:* **Efos d.o.o., Razdrto**

*avtorji:* **Matej Štefančič, Dejan Jerič, Peter Čebokli, Mateja Štefančič, Martin Pec, Gregor Belušič**

inovacija*:* **TRAPVIEW AURA**

*Podjetje:* **Ydria Motors d.o.o., Podskrajnik**

*avtorji:* **Matjaž Velikajne, Blaž Kranjc, Dominik Milavec, Jereb Primož**

inovacija: **AVTOMATSKA NAPRAVA ZA MAGNETENJE ROTORJEV**

***Bronasto priznanje prejmejo:***

*Podjetje:* **Kovinoplastika Lož d.d., Stari trg pri Ložu**

avtor: **Slavko Malnar**

inovacija:**PREMIKAČ Z ZASKOČNO FUNKCIJO**

Podjetje **Izoterm Plama d.o.o., Podgrad**

a*vtor:* **Saša Zečević**

inovacija: **IZOTERM PROIZVODI V GRADBENIŠTVU**

*Podjetje:*  **Kovinoplastika Lož d.d., Stari trg pri Ložu**

avtor:  **Rafael Zabukovec**

inovacija:**VARNOSTNO OKOVJE Z RS ČEPOM**

*Podjetje:* **Kovinoplastika Lož d.d., Stari trg pri Ložu**

avtor: **Samo Petrič**

inovacija:**ENODELNI ZAPIRNIK ZA VRATNE ZAPORE**

*Podjetje:* **Brest - Pohištvo d.o.o., Cerknica**

avtorji: **Darko Lesar, Ferid Keranović, Bernard Kranjc, mag. Marica Mikuljan**

inovacija:**NAPRAVA ZA IZHLAPEVANJE ODPADNE VODE**

***Diplomo prejmejo***

Podjetje: **Pivka Perutninarstvo d.d., Pivka**

a*vtorica:* **Ana Penko**

inovacija:**PIŠČANČJI ČEVAPČIČI IN PLESKAVICE PIVKA BREZ OJAČEVALCEV OKUSA, BREZ UMETNIH BARVIL IN BREZ DODANIH FOSFATOV**

*Podjetje:* **Kovinoplastika Lož d.d., Stari trg pri Ložu**

*avtor:* **Petar Tadić**

inovacija:**VRTLJIVA PUŠA - POVEČANJE ROBUSTNOSTI VRATNIH ZAPOR**

Samostojni inovator: **Vilko Škrab iz Ilirske Bistrice**

inovacija:**SUŠILNIK ZA POLENA - ZAŠČITA SOLARNIH KOLEKTORJEV PRED PREGREVANJEM**

Dodatne informacije:

GZS-OZ Postojna, T: (05) 7200 110, E: [oz.postojna@gzs.si](mailto:)

***Diplomo prejmejo***

1. Samostojni inovator: **Vilko Škrab iz Ilirske Bistrice**

inovacija:**SUŠILNIK ZA POLENA - ZAŠČITA SOLARNIH KOLEKTORJEV PRED PREGREVANJEM**

**OPIS INOVACIJE:**

Avtor je na področju uporabe in izrabe sončne energije izvedel že vrsto izboljšav v ogrevalnem sistemu, ki ga uporablja v lastni hiši. Potreba po optimalni izkoriščenosti naprav in uporabi sončne energije ga vzpodbuja k iskanju novih rešitev.

Inovacija predstavlja nov izdelek, ki se vključuje v sistem izrabe sončnih kolektorjev za ogrevanje s toplo vodo in za sanitarno vodo. Gre za unikatno rešitev, ki omogoča izkoriščanje vse sprejete sončne energije skozi vse leto in ponuja še dodatne koristi.

V primerjavi s konkurenco je rešitev cenovno ugodnejša, ponuja več dodane vrednosti in je primerna za širok krog uporabnikov solarnih sistemov, pri katerih prihaja do odvečne sončne energije.

1. *Podjetje:* **Kovinoplastika Lož d.d., Stari trg pri Ložu**

*avtor:* **Petar Tadić**

inovacija:**VRTLJIVA PUŠA - POVEČANJE ROBUSTNOSTI VRATNIH ZAPOR**

**OPIS INOVACIJE:**Z uporabo vrtljive puše v samem mehanizmu vratnih zapor se je občutno povečala življenjska doba vratnih zapor. Vratne zapore lahko sedaj delujejo ob veliko večjih obremenitvah, hkrati pa je za posluževanje zapore potrebno manj napora.

Inovacija povečuje kakovost izdelka, zmanjšuje število reklamacij ter s tem povečuje vrednost izdelka v očeh kupca. Velika robustnost izdelka zagotavlja dolgo življenjsko dobo vratne zapore tudi ob ekstremnih pogojih posluževanja.

1. Podjetje: **Pivka Perutninarstvo d.d., Pivka**

a*vtorica:* **Ana Penko**

inovacija:**PIŠČANČJI ČEVAPČIČI IN PLESKAVICE PIVKA BREZ OJAČEVALCEV OKUSA, BREZ UMETNIH BARVIL IN BREZ DODANIH FOSFATOV**

**OPIS INOVACIJE:**

Pivka perutninarstvo je edini proizvajalec na Slovenskem, ki ponuja 100% piščančje pleskavice in čevapčiče, brez dodane svinjine ter brez dodanih ojačevalcev okusa, umetnih barvil in fosfatov. Imajo nižjo vsebnost maščob od konkurenčnih izdelkov. So vir selena, ki je pridobljen po naravni poti preko izbrane krme živali in nosijo certifikat Višja kakovost. Razvoj izdelka se začenja pri izbiri kakovostnih žitaric za krmo piščancev, izbiri najboljših kosov piščančjega mesa ter v inovativnem tehnološkem postopku. Primerni so tudi za vse, ki ne uživajo svinjskega mesa.

***Bronasto priznanje prejmejo:***

1. *Podjetje:* **Brest - Pohištvo d.o.o., Cerknica**

avtorji: **Darko Lesar, Ferid Keranović, Bernard Kranjc, mag. Marica Mikuljan**

inovacija:**NAPRAVA ZA IZHLAPEVANJE ODPADNE VODE**

**OPIS INOVACIJE:**

Inovacija sodi na področje inovativnih okoljsko-tehnoloških procesov v lesni industriji. Zajema načrtovanje, konstruiranje in izdelavo naprave, ki je implementirana v obstoječi sistem odvoda toplega zraka v proizvodnji ob mestu nastanka odpadne tehnološke vode.

Inovacija predstavlja novo napravo in tehnološki postopek za zmanjšanja odpadne tehnološke vode z uporabo odpadne toplote iz proizvodnje. Z inovacijo so zmanjšali količino odpadne vode za 80 %, obremenjevanje okolja zaradi skladiščenja, prevoza in uničenja ter privarčevali v letu zagona naprave 1211 EUR.

1. *Podjetje:* **Kovinoplastika Lož d.d., Stari trg pri Ložu**

avtor: **Samo Petrič**

inovacija:**ENODELNI ZAPIRNIK ZA VRATNE ZAPORE**

**OPIS INOVACIJE:**

Za izdelavo enodelnega zapirnika je osvojena nova CNC tehnologija, ki ob minimalni investiciji v nova orodja omogoča praktično neomejeno število variant končnih izdelkov. S to fleksibilnostjo je omogočeno maksimalno prilagajanje kupčevim željam in s tem veliko prednost pred konkurenco.

Inovacija za končnega uporabnika predstavlja večjo protivlomno varnost, ima estetski izgled in omogoča lažje posluževanje vrat.

1. *Podjetje:*  **Kovinoplastika Lož d.d., Stari trg pri Ložu**

avtor:  **Rafael Zabukovec**

inovacija:**VARNOSTNO OKOVJE Z RS ČEPOM**

**OPIS INOVACIJE:**

Varnostno okovje z RS čepom predstavlja novost z vidika funkcionalnosti varnostnega okovja. Pri razvoju izdelka je bila posebna pozornost posvečena prav končnemu uporabniku. Varnostni čep RS ima vgrajeno rotacijsko pušo, ki zmanjšuje trenje, kar omogoča lažje in udobnejše posluževanje oken med odpiranjem in zapiranjem, olajšana pa je tudi sama regulacija okna. To je še posebej pomembno za starejše osebe in osebe z zmanjšanimi gibalnimi sposobnostmi.

Predvideni prihodki od prodaje: 1.200.000 EUR oz. 5 % prihodkov podjetja.

1. Podjetje **Izoterm Plama d.o.o., Podgrad**

a*vtor:* **Saša Zečević**

inovacija: **IZOTERM PROIZVODI V GRADBENIŠTVU**

**OPIS INOVACIJE:**

Izoterm proizvodi v gradbeništvu je inovativen koncept, ki zajema kompleten pristop h gradbeni termo-zvočni izolaciji. Zasnovan je na principu ponujanja celotne rešitve na trgu, ne samo ponujanja posameznih izdelkov. Takega pristopa na območju srednje Evrope doslej nima veliko podjetij.

Ključna korist novega koncepta je povečanje prodaje z razširitvijo prodajnega programa pri novih in obstoječih kupcih.

Z uvajanjem novega koncepta bodo razširili tudi ponudbo specializiranih izdelkov za velike distributerje in s tem odprli nove možnosti prodaje.

1. *Podjetje:* **Kovinoplastika Lož d.d., Stari trg pri Ložu**

avtor: **Slavko Malnar**

inovacija:**PREMIKAČ Z ZASKOČNO FUNKCIJO**

**OPIS INOVACIJE:**

Nov premikač omogoča hitrejšo, lažjo, predvsem pa uporabniku prijazno montažo okovja na okensko krilo. Bistvena lastnost novega premikača je, da je zagotovljen njegov osnovni položaj, kar pomeni, da je pripravljen za sestavo z ostalimi komponentami okovja.

Inovacija omogoča lažjo in hitrejšo montažo okovja na samo okno, kar za kupca pomeni prihranek pri stroških montaže. Rešitev je prva v svetu, ki omogoča ponovljiv zaskok premikača v odprtem in zaprtem položaju.

***Srebrno priznanje prejmejo:***

1. *Podjetje:* **Ydria Motors d.o.o., Podskrajnik**

*avtorji:* **Matjaž Velikajne, Blaž Kranjc, Dominik Milavec, Jereb Primož**

inovacija: **AVTOMATSKA NAPRAVA ZA MAGNETENJE ROTORJEV**

**OPIS INOVACIJE:**

Avtomatska naprava za magnetenje rotorjev magnetijo nemagnetne rotorje, ki jih uporabljajo pri sestavi EC motorjev za podjetje predstavlja novo razvito tehnologijo. Uporabljajo jo za magnetenje feromagnetnih rotorjev, katerih lastnost je do 40% učinkovitejša izraba energije kot pri sorodnih plastomagnetnih rotorjih, ki jih uporabljajo za druge tipe EC motorjev. Omogoča magnetenje rotorjev različnih presekov ter dolžin in s tem širok spekter uporabnosti znotraj proizvodnje. Z merilno enoto v napravi, ki vsak produkt tudi preizkusi in zabeleži izmerjene vrednosti, lahko nenehno kontrolirajo proces proizvodnje ter tako zagotavljajo kakovost izdelkov na najvišjem nivoju ter zmanjšujejo možnosti za kasnejše reklamacije.

Lastna proizvodnja feromagnetnih rotorjev je za podjetje Ydria Motors pomembna tudi z vidika zmanjševanja stroškov.

1. *Podjetje:* **Efos d.o.o., Razdrto**

*avtorji:* **Matej Štefančič, Dejan Jerič, Peter Čebokli, Mateja Štefančič, Martin Pec, Gregor Belušič**

inovacija*:* **TRAPVIEW AURA**

**OPIS INOVACIJE:**

Da bi učinkovito rešili ključne izzive spremljanja koruzne vešče, enega največjih škodljivcev, ki samo v ZDA povzroči več kot milijardo dolarjev škode, so skupaj z Inštitutom za hmeljarstvo in pivovarništvo iz Žalca ter Oddelkom za biologijo univerze v Ljubljani razvili avtomatsko past Trapview Aura, ki privablja koruzno veščo ter sorodne žuželke. Naprava zahteva bistveno manj vzdrževanja, je energijsko povsem samozadostna, hkrati pa pri privabljanju dovolj učinkovita, da je mogoče vsakodnevno spremljati trende v populaciji škodljivca, kar je ključno za učinkovito ukrepanje. Past je povsem integrirana v sistem Trapview, kar pomeni, da je uporabniku vsak dan na voljo osveženo stanje, brez česar modernih pripravkov za zatiranje škodljivcev skoraj ni mogoče uporabljati.